Sylt

Sylt (dansk Sild, frisisk Söl) er den største blant de nordfrisiske øyer i Tyskland. Den strekker seg fra nord til syd utenfor Schleswig-Holsteins Nordsjøkyst. Øya er Tysklands nordligste, og er fremfor alt kjent for kurstedene Westerland, Kampen og Wenningstedt, samt for den nesten 40 km lange stranden på vestsiden. I media nevnes den ofte på grunn av sin utsatte beliggenhet i Nordsjøen og de stadige landtapene under stormfloder.

Øya har vært forbundet med fastlandet over Hindenburgdamm siden 1927. Frem til 1864 hørte den nordlige delen av Sylt til de kongerigske enklaver. 

Sölring er navnet på den nordfrisiske dialekten som snakkes på Sylt.

Referanser

Eksterne lenker 
 

Øyer i Schleswig-Holstein